Стефан Стамболов
Бащин съвет

chitanka.info

Денят не убивай,

денят не губи,

синко, прилежавай,

труди се, учи!

Времето е злато,

времето й пари,

но то й крилато,

добре го пази.

Празно не минувай

ни час, нито ден.

Без работа минат,

е загубен ден.

Работи, труди се,

трудът е имот,

слабите подкрепяй

с помощ, със съвет.

Общото обичай,

то е твой живот,

добре ще преминеш

сред добър народ.

Дор народа й болен

как ще бъдеш здрав?

Сред народ поробен

кажи — кой е прав?

Общото обичай,

общото пази,

от него очаквй

чест и добрини.

Общо не изядай,

чуждо не граби.

Общият изедник

чакат го злини.

Да не мъчш, биеш

нокого в тоз свят,

брата си кат биеш,

то себе си биеш.

Утре ще по-силен

да смане и теб —

правото да пазиш

на всеки човек.

Хората са равни,

всякога помни —

те трябва да имат

равни правдини.

Тъй ме татко учи,

кат бях още млад.

И аз го послушах —

не станах богат.

Всичкото си дадох

за общо добро,

жертвувах, помагах,

дор имах със що.

Борих се със злото,

падах и ставах,

и от нищо мене

не беше ме страх.

Сега съм останал

сетен сиромах.

Ази, братя, дадох

всичко, що имах.

Смейте се над мене,

бягайте от мен,

като че съм чумав,

бесен и без ум.

Но ще дойде скоро

праведния час,

че тогаз ще видим

кой е прав от нас.

Ще да видим ние

сред тоя народ

кой е бил от назе

човек, а не скот.

Издание: Стефан Стамболов, „Запомни ме, Живот! Поезия и публицистика“, „Абагар“, С. 1993, Съставителство, предговор и приложение проф. д-р И. Радев.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.